সত্যেন্দ্রনাথ মজুমদার
সত্যেন্দ্রনাথ মজুমদার (ইংরেজি: Satyendranath Mazumdar) ( ১৮৯১ - ১৭ অক্টোবর, ১৯৫৪) বিংশ শতকের প্রথম দিকে অর্থাৎ প্রাক-স্বাধীনতার সময় বাংলায় তথা ভারতবর্ষের সংবাদপত্র জগতে, জাতীয়তাবাদকে সামনে রেখে নির্ভীক, তেজস্বী ও আপোসহীন সাংবাদিকতায় ও সম্পাদনায় যাঁরা দৃষ্টান্ত রেখে গেছেন তাদের অন্যতম ছিলেন। আনন্দবাজার পত্রিকার প্রথমদিকের সম্পাদক ছিলেন তিনি। তারই সময় বাংলা সাহিত্য পত্রিকা দেশ প্রথম প্রকাশিত হয়।